Víctor Manuel Ochoa Cadavid

**Víctor Manuel Ochoa Cadavid** (1962–2025) var en colombiansk prelst og katolsk militærbiskop for Colombia.

## Liv og virke
### Bakgrunn
Víctor Manuel Ochoa Cadavid gikk på *Marco Fidel Suárez* barneskole i Bello og videregående skole ved Universitetet i Antioquia. Deretter studerte han filosofi og teologi ved seminaret i Medellín.

### Prest
Pave Johannes Paul II ordinerte ham til prest for erkebispedømmet Medellín den 5. juli 1986, under sitt apostoliske besøk til Colombia. Han tjenestegjorde som prest ved Sabaneta-helligdommen (Antioquia), assisterende sekretær for kassereren ved Medellín-seminaret og lærer ved seminaret. Under doktorgradsstudiene i filosofi ved Det pavelige universitetet  St. Thomas av Aquino (*Angelicum*) i Roma var han også forskningsassistent ved Den pavelige kommisjon for Latin-Amerika og direktør for formasjonshuset til erkebispedømmet Medellín i Roma og for *Domus Internationalis Paulus VI*.

### Hjelpebiskop i Medellín

Pave Benedikt XVI utnevnte ham til titulærbiskop av *San Leone* og hjelpebiskop av Medellín den 24. januar 2006. Han ble ordinert til biskop den 1. april samme år av Giovanni Battista Re, kardinalprefekt for bispekongregasjonen og president for Den pavelige kommisjon for Latin-Amerika; hans medkonsekrerende var Alberto Giraldo Jaramillo, erkebiskop av Medellín, og Beniamino Stella, apostolisk nuntius til Colombia.

### Biskop av Málaga-Soatá
Den 24. januar 2011 ble han utnevnt til biskop av Málaga-Soatá og innsatt i embedet den 5. mars samme år.

### Biskop av Cúcuta
Pave Frans utnevnte ham til biskop av Cúcuta den 24. juli 2015.

Som biskop av Cúcuta, på grensen til Venezuela, utmerket han seg gjennom sitt utrettelige arbeid for migranter, fordrevne og sårbare samfunn i denne grenseregionen. I lys av den humanitære krise forårsaket av det store antall venezuelanske flyktninger, fremmet han opprettelsen av krisesentre, suppekjøkken og omsorgssentre i samarbeid med bispedømmets Caritas og internasjonale organisasjoner. Han fremmet også programmer for legalisering av immigrasjon og juridisk bistand.

### Militærbiskop for Colombia
Den 7. desember 2020 utnevnte pave Frans ham til militærbiskop av Colombia. Han ble innsatt i embedet den 30. januar 2021.

I Den colombianske biskopkonferanse (CEC) ledet Ochoa den biskoppelige kommisjon for troslæren og var medlem av den økonomiske komite.

Den 8. mars 2025 presederte erkebiskop Paolo Rudelli over en messe for biskop Ochoa Candavis helse og raske bedring. Den 1. juni 2025 døde han etter flere måneder i meget delikat helsetilstand, i en alder av 62 år.

Etter at Cadavid døde den 1. juni 2025 har José Roberto Ospina Leongómez administrert militærordinariatet som apostolisk administrator sede vacante.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1958
* Kardinal Giovanni Battista Re (1934–) *1987
* Biskop *Víctor Manuel Ochoa Cadavid* (1962–2025) *2006

## Referanser